આદુ રુચિ વધારે છે, જમવા બેસતા પહેલાં તાજા આદુની નાની નાની કટકી કરી તેના ઉપર સહેજ મીઠું અને લીંબુનો રસ નાખવાથી વધુ રુચિકારક બને છે. એની બેચાર ટુકડા ખાઈ જાવ એટલે ગમે એવો ભારે ખોરાક હોય તો પણ તેનું પાચન થઈ જાય છે. શરીરમાં કોઈ પણ જાતનું અજીર્ણ થવા દેતું નથી. આમ આદુ એ માત્ર શરીરની તંદુરસ્તી માટે જ ઉપયોગી છે એવું નથી. એનાથી શરીરનું સમતોલન જળવાઈ રહે છે. રકતશુદ્ધિ થાય એટલે ચામડી સ્વચ્છ અને મુલાયમ થાય છે. શરીરનું સૌંદર્ય વધે છે. શરીરને તત્કાળ કોઈ રોગ લાગુ પડતો નથી. આ બધા ચમત્કારિક ગુણોને લઈ આદુ ખૂબ જ ઉપયોગી પુરવાર થયું છે. તેનો ઉપયોગ તંદુરસ્તી માટે ખૂબ જ અનુકૂળ છે.